**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със **Заповед №1096 от 12.11.2021г**. **на Кмета на Община Севлиево**, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от Закона за устройство на територията /ЗУТ/, чл.110, ал.1, т.1 от ЗУТ, във връзка с §8 от ПР на ЗУТ и решение по т.2 от Протокол №9 от 10.11.2021г. на ОЕСУТ при Община Севлиево е одобрен:

**Подробен устройствен план (ПУП) – План за регулация и застрояване (ПРЗ)** за Частично изменение на действащия Подробен устройствен план на с. Горна Росица, общ. Севлиево в обхват урегулирани поземлени имоти УПИ XI-490 и УПИ XII-486 от кв.32 по регулационния план на с. Горна Росица,общ.Севлиево.

С регулационната съставка на плана вътрешната регулационна линия между УПИ XI-490 и УПИ XII-486 от кв.32 по регулационния план на с.Горна Росица, Община Севлиево, се премества по съществуващата имотна граница.

Със застроителната съставка на плана за УПИ XI-490 от кв.32 се запазва установената устройствена зона „Жм“ – за ниско жилищно застрояване - при следните устройствени показатели:

* **Начин на застрояване** – свободно;
* **Характер на застрояване** – ниско, с височина до 8м;
* **Максимална плътност на застрояване** – 60%;
* **Максимална интензивност на застрояване** – 1,2;
* **Минимална озеленена площ** – 40%.

Със застроителната съставка на плана за УПИ XII-486 от кв.32 да се запази установената устройствена зона Жм – за ниско жилищно застрояване - при следните устройствени показатели:

* **Начин на застрояване** – свободно;
* **Характер на застрояване** – ниско, с височина до 10м;
* **Максимална плътност на застрояване** – 60%;
* **Максимална интензивност на застрояване** – 1,2;
* **Минимална озеленена площ** – 40%.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. I, стая 108 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в „Център за административно обслужване“ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 16.11.2021г. на таблото за обявления в „Център за административно обслужване“ и е публикувано на Интернет страницата на Община Севлиево.